CELEX: 32013R0103
Language: hr
Date: 2013-02-04 00:00:00
Title: : Provedbena uredba Komisije (EU) br. 103/2013 od 4. veljače 2013. o izmjeni Uredbe (EZ) br. 786/2007 u pogledu imena nositelja odobrenja pripravka endo-1,4-beta-mananaze EZ 3.2.1.78 (Hemicell)Tekst značajan za EGP

03/Sv. 067
            
            
               HR
            
            
               Službeni list Europske unije
            
            
               88
            
         32013R0103
   
               L 034/12
            
            
               SLUŽBENI LIST EUROPSKE UNIJE
            
            
               04.02.2013.
            
         PROVEDBENA UREDBA KOMISIJE (EU) br. 103/2013
   od 4. veljače 2013.
   o izmjeni Uredbe (EZ) br. 786/2007 u pogledu imena nositelja odobrenja pripravka endo-1,4-beta-mananaze EZ 3.2.1.78 (Hemicell)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               Tvrtka ChemGen Corp. je dostavila zahtjev u skladu s člankom 13. stavkom 3. Uredbe (EZ) br. 1831/2003 u kojem predlaže promjenu imena nositelja odobrenja iz Uredbe Komisije (EZ) br. 786/2007 (2) u vezi s odobrenjem na 10 godina pripravka endo-1,4-beta-mananaze EZ 3.2.1.78 (Hemicell) koji spada u kategoriju dodataka „Zootehnički dodaci” i funkcionalnoj skupini „Poboljšivači probave”.
            
         
               (2)
            
            
               Podnositelj zahtjeva tvrdi da je s učinkom od 20. veljače 2012. tvrtku ChemGen Corp. kupila tvrtka Eli Lilly and Company Ltd koja sada posjeduje marketinška prava za taj dodatak. Podnositelj je dostavio relevantne podatke koji podupiru njegov zahtjev.
            
         
               (3)
            
            
               Predložena promjena uvjeta odobrenja je čisto administrativne prirode i ne uključuje nove procjene dotičnog dodatka. Europska agencija za sigurnost hrane je obaviještena o zahtjevu.
            
         
               (4)
            
            
               Kako bi se omogućilo tvrtki Eli Lilly and Company Ltd da iskoristi svoje pravo stavljanja na tržište, potrebno je promijeniti uvjete iz odobrenja.
            
         
               (5)
            
            
               Uredbu (EZ) br. 786/2007 potrebno je stoga izmijeniti u skladu s tim.
            
         
               (6)
            
            
               S obzirom da ne postoje sigurnosni razlozi koji bi zahtijevali trenutačnu primjenu izmjene koju uvodi ova Uredba u odnosu na Uredbu (EZ) br. 786/2007 primjereno je predvidjeti prijelazno razdoblje tijekom kojeg se mogu iskoristiti postojeće zalihe.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U stupcu 2 Priloga Uredbi (EZ) br. 786/2007 riječi „ChemGen Corp., koju zastupa Disproquima S.L.” zamjenjuju se s „Eli Lilly and Company Ltd”.
   Članak 2.
   Postojeće zalihe dodatka koje su sukladne s odredbama na snazi prije datuma stupanja na snagu ove Uredbe mogu se i dalje stavljati na tržište i koristiti do iscrpljenja.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 175, 5.7.2007., str. 8.